ค้นพบดาวนิวตรอนชนกัน คือที่สุดแห่งปี
Credit : Robin Dienel courtesy of the Carnegie I nstitution for Science.,หนึ่งในเรื่องที่สะท้านวงการดาราศาสตร์ที่วารสารวิทยาศาสตร์โหวตให้เป็นสุดยอดความก้าวหน้าของปี พ.ศ.2560 นั่นคือ การชนกันของดาวนิวตรอน 2 ดวงในอวกาศที่ห่างออกไป 130 ล้านปีแสง เมื่อวันที่ 17 ส.ค.2560 ทำให้นักวิทยาศาสตร์พบการระเบิดขนาดใหญ่ที่กลายเป็นคลื่นความโน้มถ่วง ก่อให้เกิดธาตุหนักจำนวนหลายชนิดคือ แพลตินัม ยูเรเนียม ปรอท และทองคำ กระจายตัวออกไปทั่วทั้งจักรวาล,บรรดานักดาราศาสตร์เผยว่า คลื่นความโน้มถ่วงที่เกิดขึ้นนี้ถูกตรวจพบโดยกล้องโทรทรรศน์และหอดูดาวทั่วโลกถึง 70 แห่ง นับเป็นข้อพิสูจน์ที่สำคัญของการทดสอบทฤษฎีสัมพันธภาพทั่วไป ซึ่งถือว่าเป็นความตื่นเต้นที่สุดในวงการวิทยาศาสตร์และดาราศาสตร์แห่งปีนี้ก็ว่าได้ นอกจากนี้ ยังมีความสำเร็จอื่นๆ ในแวดวงวิทยาศาสตร์ที่ต้องบันทึกไว้เช่นกัน เช่น การค้นพบลิงอุรังอุตังสายพันธุ์ใหม่ที่ชื่อ พองโก ตาปานูลีเอนซิส (Pongo tapanuliensis) ที่เหลืออยู่เพียง 800 ตัว โดยเชื่อว่าเจ้าวานรชนิดดังกล่าวอาศัยอยู่ในป่าบางแห่งในประเทศอินโดนีเซีย ส่วนสุดยอดการวิจัยใหม่อีกเรื่องคือ การนำกะโหลกศีรษะมนุษย์โบราณจากถ้ำในประเทศโมร็อกโกที่พบเมื่อปี พ.ศ.2504 มาวิเคราะห์ และพบว่ามีอายุ 300,000 ปี ซึ่งเก่าแก่กว่ามนุษย์โฮโม เซเปียนส์ (Homo sapiens) บรรพบุรุษของมนุษย์ราว 10,000 ปี,ทั้งนี้ ยังมีเรื่องน่ายินดีในวงการแพทย์คือการประสบความสำเร็จในการทดลองใช้ยีนบำบัด (gene therapy) กับเด็กที่มีภาวะของโรคกล้ามเนื้อฝ่อจากไขสันหลัง (Spinal Muscular Atrophy type 1-SMA1) ซึ่งเป็นโรคทางพันธุกรรมที่มักจะพบว่าคือสาเหตุของการเสียชีวิตในเด็กทารก และเรื่องเหล่านี้ล้วนเป็นที่สุดของวงการวิทยาศาสตร์ปี พ.ศ.2560.
หนึ่งในเรื่องที่สะท้านวงการดาราศาสตร์ที่วารสารวิทยาศาสตร์โหวตให้เป็นสุดยอดความก้าวหน้าของปี พ.ศ.2560 นั่นคือ การชนกันของดาวนิวตรอน 2 ดวงในอวกาศที่ห่างออกไป 130 ล้านปีแสง
โลกโศภิน,ดาวนิวตรอนชนกัน,ดาวนิวตรอน,นักดาราศาสตร์,คลื่นความโน้มถ่วง,การศึกษา